
TURTO VALDYMO SKYRIAUS KOMENDANTO
 PAREIGYBĖS APRAŠYMAS

I SKYRIUS
PAREIGYBĖ

1. Turto valdymo skyriaus (toliau – Skyrius) komendantas yra specialistų grupės pareigybė.
2. Pareigybės lygis – B.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;
3.2.būti susipažinusiam su dokumentų rengimo, tvarkymo ir apskaitos taisyklėmis;
3.3. turėti bazinę kompiuterinio raštingumo kvalifikaciją;
3.4. išmanyti priešgaisrinės ir elektros saugos taisykles.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. skiria užduotis nuteistiesiems, atliekantiems ūkio darbus ir kontroliuoja jų vykdymą. 
4.2. aprūpina nuteistuosius reikalingomis darbo priemonėmis ir inventoriumi;
4.3. teikia siūlymus dėl pavaldžių dirbančių nuteistųjų skatinimo ar nubaudimo, užtikrinant jų darbo drausmę;
4.4. kontroliuoja tinkamą darbo, gyvenamųjų, pagalbinių patalpų, sandėlių ir įrengimų teisingą techninę eksploataciją ir organizuoja savalaikį ūkinio inventoriaus remontą;
4.5. organizuoja administracinio pastato ir kitų patalpų valymą, šiukšlių išvežimą;
4.6. organizuoja pakrovimo/iškrovimo darbus, kontroliuoja šių darbų saugos  reikalavimų vykdymą;
4.7. vykdo gautų medžiagų, atsarginių dalių, įrankių, inventoriaus apskaitą, organizuoja jų tinkamą saugojimą, naudojimą, pagal galiojančias normas, ruošia dokumentus jų nurašymui;
4.8. teikia pasiūlymus Skyriaus patarėjui, dėl ūkinio aptarnavimo gerinimo ir naujo ūkinio inventoriaus įsigijimo;
4.9. vykdo kitus, su Skyriaus funkcijomis susijusius, nenuolatinio pobūdžio Skyriaus patarėjo pavedimus tam, kad būtų įgyvendinti Skyriui pavesti uždaviniai ir funkcijos.

